Opdateret: Kvinden blev fundet senere på dagen. En 54 årig kvinde er efterlyst. Hun forlod Lejbjergcentret, Sonjavej 3 i Aalborg i går eftermiddags og er ikke set siden, skriver Nordjyllands Politi i en pressemeddelelse. Kvinden, der er udviklingshæmmet, signaleres som: 160cm høj, meget kraftig af bygning, gråt skulderlangt hår. Iført en rosarød jakke, siger Poul Badsberg vagtchef hos Nordjyllands Politi. Kvinden er afhængig af medicin, og man er derfor bange for, at der kan være sket hende noget. Nordjyllands Politi kan kontaktes på telefonnummer 114, hvis man har oplysninger i sagen.

Referat:
Nordjyllands Politi efterlyser en kvinde på 54 år.